Diari Oficial de la Generalitat Valenciana


Sumari del DOGV 3415, del 19-01-1999 (1999/252)

RESOLUCIÓ de 12 de gener de 1999, de la Direcció General de Personal de la Conselleria de Cultura, Educació i Ciència, per la qual es nomenen les comissions dictaminadores que han de valorar els mèrits del concurs de trasllats per a la provisió de places de funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen ensenyaments artístics i d'idiomes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3415

Data del DOGV
:   19-01-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/252


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 12 de gener de 1999, de la Direcció General de Personal de la Conselleria de Cultura, Educació i Ciència, per la qual es nomenen les comissions dictaminadores que han de valorar els mèrits del concurs de trasllats per a la provisió de places de funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen ensenyaments artístics i d'idiomes. [1999/M252]
  
D'acord amb el que disposa la Resolució de 17 de desembre de 1998 (DOGV del 7 de gener de 1999) d'aquesta Direcció General de Personal, dictada de conformitat amb el que dispsoa la base catorze de la Resolució de 6 de novembre de 1998 (DOGV del 17), d'aquesta Direcció General, per la qual es convocava concurs de trasllats de funcionaris docents dels cossos de professors d'Ensenyament Secundari, de professors tècnics de Formació Professional, i també dels cossos que imparteixen ensenyaments artístics i d'idiomes, que es va realitzar el dia 8 de gener de 1999 el sorteig disposat en la Resolució de 18 de decembre de 1998, resolc:
  
Primer
  
Nomenar les comissions dictaminadores del concurs de trasllats de professors d'Ensenyament Secundari, professors tècnics de Formació Professional, professors d'idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, que figuren en l'annex d'aquesta resolució.
  
Segon
  
Els mèrits presentats pels professors d'Ensenyament Secundari de les especialitats d'Anàlisi i Química Industrial, Processos de Producció Agrària, Processos i Productes de Vidre i Ceràmica, Processos i Productes d'Arts Gràfiques, seran baremats per la comissió número 15.
  
Els mèrits presentats pels professors tècnics de Formació Professional de les especialitats de Laboratori, Operacions de Procés, Operació i Equip d'Elaboració de Productes Alimentaris, Operacions de Producció Agrària i Producció en Arts Gràfiques, serán avaluats per la comissió número 18.
  
Tercer
  
Els components de les comissions dictaminadores rebran les indemnització per raò del servei que els corresponguen d'acord amb el que estableixen el Decret 24/1997, de 11 de febrer (DOGV de 17 de febrer de 1997).
  
Aquells docents, el lloc de treball dels quals estiga situat fora del terme municipal del lloc/seu d'actuació de la comissió dictaminadora, quedaran acollits a l'excepció que s'esmenta en l'article 4.4, secció primera, capítol II del Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris.
  
Quart
  
Contra la present resolució, que posa fi a la via administrativa, l'interessat podrà interposar recurs contenciós administratiu davant el Jutjat Contenciós Administratiu de València en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la publicació. Tot això de conformitat amb els articles 8, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.